***Jude*** er en britisk dramafilm fra 1996, regissert av Michael Winterbottom. Manuset er skrevet av Hossein Amini, basert på Thomas Hardys bok *Jude*. Lydsporet ble komponert av Adrian Johnston. Filmen handler om Sue Bridehead (Kate Winslet), en intelligent og frittenkende kvinne som utvikler et kjærlighetsforhold med fetteren sin, Jude (Christopher Eccleston). Forholdet deres blir imidlertid satt på prøve da omgivelsene rundt ikke aksepterer kjærligheten.

Filmen fikk god kritikk, spesielt for Winslets rolleskildring. *TIME* mente hun var «perfekt» for rollen, og skrev at hun var «en modernist forut for sin tid. (...) *Jude* er et kjekt utstillingsvindu for hva hun har å by på.» *Variety* var også positiv i sin anmeldelse av filmen. Filmen har 81 % på Rotten Tomatoes.

Handlingsreferat
----------------

I viktoriatiden er Jude Fawley en ung mann som drømmer om høyere utdannelse. Omstendighetene konspirerer mot ham, og han blir tvunget til å ta en jobb som steinhugger, og et ulykkelig ekteskap med en ung kvinne, Arabella, fra landsbygda. Men han forblir tro mot drømmen sin, og måneder senere, etter at kona plutselig har gått fra ham, reiser han til byen. Jude tror utdannelse er tilgjengelig for enhver mann som er villig til å arbeide hardt. Imidlertid blir han avvist ved universitetet, hovedsakelig basert på hans underklasse-status. I løpet av denne perioden møter han sin vakre og intelligente kusine, Sue Bridehead. Hun gifter seg seg med Judes tidligere lærer, Phillotson, etter at Jude har fortalt at han er gift med Arabella.

Ekteskapet til Sue og Phillotson blir aldri noen suksess, fordi hun nekter å gi seg selv seksuelt eller romantisk til mannen sin. Hun forlater snart Phillotson for å være sammen med Jude i det som viser seg å være en vanskelig tilværelse, og hele tiden flytte fra sted til sted for at Jude kan finne sporadisk og tilfeldig arbeid som steinhugger. Jude får vite at Arabella fødte en sønn, som hun kalte Juey, like etter at hun forlot Jude.

Sue og Jude får to barn, men opplever problemer med å finne noen leiligheter til leie, fordi deres leve-ordning utenfor ekteskap anses som skandaløs. En dag oppdager Sue og Jude at Juey har drept sine halv-søsken, og deretter begått selvmord ved henging. Sue avviste tidligere religion, men tror nå at Gud har dømt og straffet dem for ikke å ha giftet seg før de fikk barn. Hun vender tilbake til Phillotson, selv om hun overhodet ikke liker ham, men fordi hun mener at han er hennes sanne ektemann i Guds øyne. Ett år etter at barna deres døde, møtes Jude og Sue tilfeldigvis når de besøker gravsteinene til barna deres, og proklamerer deres kjærlighet for hverandre.

Medvirkende
-----------

Christopher Eccleston.
* Christopher Eccleston som Jude Fawley
* Kate Winslet som Sue Bridehead
* Liam Cunningham som Phillotson
* Rachel Griffiths som Arabella
* June Whitfield som Aunt Drusilla
* Berwick Kaler som Farmer Troutham
* David Tennant som fylliker
* Kerry Shale som showmann
* Paul Copley som Mr. Willis
* Emma Turner som Sarah
* Chantelle Swanson Neary som Jude og Sues andre barn

Referanser
----------

1. 1 2  «Box office/business for Jude (1996)». IMDb. Besøkt 6. august 2015.
2. ↑  Corliss, Richard (28. oktober 1996). «Grim Rapture». *TIME*. Besøkt 31. mai 2015.
3. ↑  «Review: ‘Jude’». *Variety*. 31. desember 1995. Besøkt 31. mai 2015.
4. ↑

Eksterne lenker
---------------

* (en) *Jude* på Internet Movie Database Rediger på Wikidata

* (no) *Jude* hos Filmfront Rediger på Wikidata

* (da) *Jude* i Danmark Nationale Filminstitut Rediger på Wikidata

* (en) *Jude* på AllMovie Rediger på Wikidata

* (fr) *Jude* på Allociné Rediger på Wikidata

* (nl) *Jude* på MovieMeter Rediger på Wikidata

* (en) *Jude* på Turner Classic Movies Rediger på Wikidata

* (en) *Jude* på Rotten Tomatoes Rediger på Wikidata

* (en) *Jude* på Metacritic Rediger på Wikidata

* (en) *Jude* på Box Office Mojo Rediger på Wikidata